कोलंबो, जेएनएन। भारत और श्रीलंका के बीच खेले गए पहले वनडे मैच को भारतीय महिला क्रिकेट टीम ने नौ विकेट से अपने नाम कर लिया। भारत की ओर से स्मृति मंधाना ने ताबड़तोड़ अर्धशतक लगाते हुए 73 रन की पारी खेली। इसके साथ ही साथ मानसी जोशी ने 16 रन देकर तीन विकेट चटकाए और अपनी टीम की जीत में अहम योगदान निभाया। गॉल अंतर्राष्ट्रीय स्टेडियम में खेल गए इस मैच में जीत हासिल करते ही भारत ने तीन वनडे मैचों की सीरीज में 1-0 से बढ़त बना ली है।